‘મનુસ્મૃતિ’માં એવું લખ્યું છે કે ‘ જે પતિ-પત્ની એકબીજાથી સંતુષ્ટ હોય તેમના ઘરમાં જ સુખ, સમૃદ્ધિ અને સામર્થ્ય વાસ કરે છે. જયાં ઘર્ષણ હોય ત્યાં દુઃખ, ગરીબી અને કંકાસનો નિવાસ રહે છે.’ મનુસ્મૃતિની વાત તો આજના યુગમાં કોઈને સ્મૃતિમાંય નહીં હોય ! કેટલાય કંકાસ્મય જીવન જીવતા અને ઉપરથી ઊજળા ને ધનાઢય લોકોનાં જીવન ભીતરનાં દાંમ્પત્યજીવન પાટા પરથી ઊતરી પડેલી ગુડ્ઝટ્રેન જેવાં હશે. જોનાર લોકો તો વિચારતા હશે કે આટલું બધું સુખ-વૈભવ અને સમૃદ્ધિ છે તોય આ પતિ-પત્ની સુખી કેમ નહીં રહેતાં હોય ? એમના જીવનમાં એવું શું ખૂટતું હશે ? સુખ ભોગવવાનું છે ત્યારે સંતાપ શું કરતાં હશે ?